Diari Oficial de la Generalitat Valenciana


Sumari del DOGV 3385, del 02-12-1998 (1998/9890)

Subhasta. Obra de construcció del trinquet municipal.
-----------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/9890


Data del document
:   02-12-1998

Organisme emissor
:   Ajuntament de Vall de Laguart

Tipus de document
:   Subhasta

Descriptors 

:   * Vall de Laguar, la
    * licitació
    * administració local
    * edifici
    * instal·lació esportiva

Subhasta. Obra de construcció del trinquet municipal. [1998/M9890]
  
S'anuncia la subhasta pública en procediment obert, tramitació ordinària, de la següent obra:
  
Plec de condicions economicoadministratives: el va aprovar el Ple de l'Ajuntament en sessió del dia 30 d'octubre de 1998.
  
El plec de condicions estarà de manifest en la Secretaria de l'Ajuntament i es facilitarà una còpia d'aquest als interessats que ho sol·liciten.
  
Tipus de licitació: es fixa en 91.396.261 pessetes, IVA inclòs.
  
Termini d'execució: cinc mesos, comptats a partir del dia següent al de l'acta de comprovació del replanteig.
  
Garanties: la garantia provisional es fixa en el 2% del tipus de licitació i la definitiva en el 4% de l'import de la rematada.
  
Lloc i terminis de presentació de proposicions: en la Secretaria de l'Ajuntament en hores d'oficina en el termini de 26 dies naturals, comptats des del següent dia hàbil al de la publicació d'aquest anunci en el Diari Oficial de la Generalitat Valenciana.
  
Obertura de proposicions: l'obertura tindrà lloc al saló d'actes de l'Ajuntament, a les 13.00 hores del tercer dia hàbil següent al dia d'acabament del termini de presentació de proposicions; aquest acte serà públic.
  
Forma de presentació de proposicions: es presentaran en un sobre tancat on figurarà la inscripció "Proposició per a prendre part en la licitació per a la construcció de l'obra del trinquet per procediment obert, mitjançant subhasta, convocat per l'Ajuntament de Vall de Laguart". Dins d'aquest sobre es posaran uns altres dos sobres, A i B, amb la mateixa inscripció detallada en l'apartat anterior i un subtítol.
  
El primer sobre se subtitularà "Documents acreditatius de la personalitat i les característiques del contractista i garantia dipositada" i contindrà els següents documents:
  
1. Fotocòpia compulsada del document nacional d'identitat del qui subscriu la proposició. Quan el licitador no actue en nom propi, o es tracte d'una societat o persona jurídica, poder notarial per a representar la persona o entitat i, si escau, fotocòpia de l'escriptura de constitució de la societat. El poder haurà d'estar inscrit en el Registre Mercantil i validat per la Secretaria de la corporació.
  
2. Certificat de la classificació del contractista licitant: grup C, subgrup 2, categoria C, i si escau, justificants de la solvència econòmica, financera i tècnica o professional de l'empresa.
  
3. Document acreditatiu de la constitució de la garantia provisional.
  
4. Certificat de la delegació d'Hisenda, en què conste que ha presentat les declaracions tributàries exigides pel Reial Decret 2.528/1986 de 18 de novembre.
  
5. Certificat de la Seguretat Social acreditatiu d'estar al corrent en les obligacions amb aquesta.
  
6. Declaració del licitador sota la seua responsabilitat de no estar sotmés a cap prohibició de contractar d'acord amb els articles 15 a 20 de la Llei de Contractes de les Administracions Públiques.
  
7. Per al cas d'una agrupació temporal d'empreses, s'haurà de complir el que disposa l'article 24 de la Llei de Contractes de les Administracions Públiques.
  
El segon sobre es subtitularà "Oferta econòmica" i contindrà la proposició segons el següent model:
  
Nom ... major d'edat, domiciliat a ... carrer ... número ... amb document nacional d'identitat ... en nom propi (o en representació de l'empresa ... amb domicili a ... carrer ... número ... i codi d'identificació fiscal ...), assabentat de les condicions exigides per a optar a l'adjudicació de les obres de construcció del trinquet municipal, em compromet a realitzar-les amb subjecció al projecte i al plec de clàusules administratives particulars, per la quantitat de ... pessetes (en lletra i xifres). Aquesta quantitat inclou l'IVA. Lloc, data i signatura del licitador."